Íslenskur forseti WMA , Alþjóðafélags lækna Jón Snædal , læknir og fyrrum varaformaður Læknafélags Íslands , tekur við embætti forseta Alþjóðafélags lækna , World Medical Association ( WMA ) , á næstu dögum í Kaupmannahöfn . Það er sannarlega mikill persónulegur heiður fyrir Jón og viðurkenning fyrir það starf , sem hann hefur unnið fyrir WMA og ytra tákn þeirrar virðingar , sem hann nýtur á þeim vettvangi . Einnig er þetta viðurkenning til annarra íslenskra lækna og Læknafélags Íslands og þeirrar stefnu , sem það hefur staðið fyrir í Alþjóðafélagi lækna . Árum saman stóð LÍ fyrir utan starfið í WMA þrátt fyrir skilvísi við greiðslu árgjalda til þess . Það má segja að afskiptaleysið hafi tekið kúvendingu á einni nóttu með umræðunni um hinn miðlæga gagnagrunn á heilbrigðissviði 1998 . Fljótlega varð ljóst , að það var margvíslegum vanda undirorpið að fá málstaðinn í hendur öðrum læknafélögum , þegar litið var til WMA um hin siðferðileguúrlausnarefni . Vorið 1999 var tekin sú ákvörðun að senda Tómas Zoëga , lækni , á fund stjórnar WMA í Santiago í Chile til þess að útskýra sjónarmið Læknafélags Íslands við setningu laga um hinn miðlæga gagnagrunn og hófst þar með virk þátttaka LÍ við stefnumótun WMA í hvers konar siðferðilegum álitaefnum , sem læknum veraldarinnar mæta á vettvangi hversdagsins . Þá sögu þekkja margir og ekki tóm til að rekja hana nánar hér . Jón Snædal gegndi formennsku í siðamáladeild stjórnar WMA um fjögurra ára skeið . WMA var stofnað eins og allir vita af læknum , sem upplifað höfðu hörmungar heimsstyrjaldarinnar síðari . Fyrst og fremst var þeim ofarlega í huga ábyrgð lækna á siðlausum tilraunum á mönnum , pyntingum og öðrum mannréttindabrotum . Læknar voru sammála um að bindast samtökum , sem næðu yfir landamæri og gætu komið í veg fyrir að slíkir atburðir endurtækju sig . Læknar meðal þeirra þjóða , sem stríðið hafði komið einna harðast niður á og voru mitt í hringiðu átakanna , voru einna áhugasamastirum félagsstofnunina . Á heimasíðu WMA segir um félagið : The organization was created to ensure the independence of physicians , and to work for the highest possible standards of ethical behaviour and care by physicians , at all times . This was particularly important to physicians after the Second World War , and therefore the WMA has always been an independent confederation of free professional associations . Funding has been by the annual contributions of its members , which has now grown to approximately 80 National Medical Associations . Þessi markmið félagsins eru vel þekkt um allan heim . Þau eru virt . Þau enduróma í samþykktum eins og Genfaryfirlýsingunni og Helsinkiyfirlýsingunni og mörgum öðrum samþykktum WMA . Þetta eru samþykktir sjálfstæðra lækna og læknafélaga , sem láta sér annt um siðamál og mannréttindi . Þetta er alkunna og því eru atriði úr þessum yfirlýsingum nú að finna í löggjöf margra þjóða , sem fjallar um réttindi sjúklinga og tilraunir á mönnum og önnur atriði , sem varða grundvallarmannréttindi . Slíkt hefði aldrei orðið , ef WMA væri ekki þekkt um víða veröld.fyrir að vera óháð og sjálfstætt félag lækna . Stoðir WMA standa í þjóðlegum aðildarfélögum þess . Þar er uppspretta hugmyndafræðinnar . WMA verður aldrei sterkara en keðjan sem þessi félög mynda . Hlutverk WMA er að fjalla um siðamál og mannréttindi . Í því felst styrkur þess . Læknar hafa mörg félög önnur til að fjalla um hagsmuni og pólitík og jafnvel fagleg málefni , sem tengjast sérstökum sviðum læknisfræðinnar . Læknar hafa jafnframt þrýstihópa . WMA er ekki þrýstihópur . Ekki nema vegna siðamála og mannréttinda . WMA á að viðhalda þessari stöðu sinni . Það verður ekki gert með fjárhag óháðum aðildarfélögum þess . Það er styrkur WMA að byggja tilveru sína á ákvörðunum og fjárframlögum aðildarfélaganna . Það er verkefni WMA að vinna að siðamálum lækna og mannréttindum , að pússa og fægja viðfangsefni sín og samþykktir og færa þau til nútímans hverju sinni . Fjárhagsleg átónómía eða tilvera byggð á fjárframlögum utanaðkomandi stórfyrirtækja færir hina hugmyndafræðilegu umræðu og ábyrgð á samþykktum WMA fráaðildarfélögunum til þeirra sem fjármagninu veita . Það yrði óumflýjanlegt . Þar með hættir WMA að vera rödd lækna veraldarinnar , sem hlustað er á og er virt . Við eigum að sætta okkur við það að starfsemi WMA endurspeglar fjárhag aðildarfélaga þess og að hún tekur mið af því fé , sem þau eru tilbúin að leggja því til . Starfsemi WMA á að endurspegla vilja aðildarfélaganna og þann metnað , sem þau hafa fyrir hönd WMA . Jóni Snædal eru færðar árnaðaróskir þegar hann tekur forsæti í þessu virðulega félagi .